รักษาอาการปวดตาจากภาวะตาล้า จัดการกับอาการแพ้ จัดการกับโรคตาแดง
สาเหตุทั่วไปอีกอย่างที่ทำให้คันตาก็คือภาวะตาล้า มันจะทำให้เกิดอาการคันตา ปวดตา และสายตาล้าด้วย คุณยังอาจมีอาการตาพร่ามัว น้ำตาไหล หรือตาสู้แสงจ้าๆ ไม่ได้ด้วย ถ้ามองเห็นภาพซ้อนให้รีบพบแพทย์โดยด่วน การรู้สึกตาล้านานๆ อาจเป็นสัญญาณของโรคอื่นได้ ถ้าเป็นไม่หายควรไปพบแพทย์ ภาวะตาล้ามักเกิดจากการใช้สายตาจดจ้องกับสิ่งใดมากเกินไป ไม่ว่าจะเป็นมองถนน หน้าจอคอมพิวเตอร์ หรือหนังสือ ลองลดเวลาทำกิจกรรมเหล่านั้นดูถ้าทำได้  การพยายามอ่านหนังสือหรือทำงานในที่แสงน้อยก็อาจทำให้สายตาล้าได้ ควรเปิดไฟเพื่อไม่ให้ปวดตามาก  อย่างไรก็ตาม ถ้าคุณทำงานผ่านคอมพิวเตอร์หรือดูโทรทัศน์ แสงที่สว่างเกินไปก็อาจเป็นปัญหา ลองปรับความสว่างของหน้าจอไม่ให้จ้าเกินไป คุณต้องพักสายตาบ้าง เพื่อลดอาการตาล้า การพักสายตานี้ให้ใช้กฎ 20-20-20 คือทุกๆ 20 นาที ให้หันออกจากสิ่งที่คุณจดจ่ออยู่ไปมองสิ่งอื่น 20 วินาที โดยสิ่งที่มองนั้นต้องอยู่ห่างออกไปอย่างน้อย 20 ฟุต ทำซ้ำเช่นนี้ทุก 20 นาที ขณะอ่านหนังสือหรือทำงานผ่านคอมพิวเตอร์หรือมองจ้องสิ่งใดสิ่งหนึ่งมาเป็นเวลานาน ถ้าคุณทรมานกับอาการตาล้า แปลว่าคุณอาจใช้แว่นสายตาที่ไม่เหมาะสมอยู่ ลองนัดพบจักษุแพทย์และปรึกษาปัญหาดวงตาของคุณดู แพทย์อาจแนะนำให้เปลี่ยนแว่นที่ใส่ประจำเสียใหม่ หรืออาจให้ตัดแว่นใหม่สำหรับใส่ทำงานโดยเฉพาะ วิธีนี้อาจช่วยลดอาการตาล้าจากการจ้องหน้าจอคอมพิวเตอร์หรืออ่านหนังสือใกล้ๆ อาการตาล้าจะเกิดได้ง่ายเวลาคุณใช้งานคอมพิวเตอร์ ขณะทำงานควรให้หน้าจออยู่ห่างจากสายตาประมาณ 2 ฟุต (0.6 เมตร) และควรอยู่ต่ำกว่าระดับสายตาเล็กน้อย หรืออยู่ในตำแหน่งที่ตาจะมองไปปกติ  ควรให้หน้าจอสะอาดอยู่เสมอ เพราะสิ่งสกปรก ฝุ่น หรือรอยเปื้อนต่างๆ บนหน้าจอจะทำให้คุณยิ่งต้องเพ่งมองผ่านมันจนปวดตา  ใช้ผ้าไมโครไฟเบอร์และน้ำยาทำความสะอาดจอเพื่อเช็ดหน้าจอ โดยปิดหน้าจอก่อนทำความสะอาด ถ้าคุณคันและระคายเคืองตา ลองใช้ความเย็นประคบตา ถ้าตาบวมและแดง วิธีนี้ก็ช่วยได้ด้วย นำผ้าเช็ดตัวหรือผ้าขนหนูนุ่มๆ ไปชุบน้ำเย็นและบิดน้ำออก หลับตาและเงยหน้าขึ้น วางผ้าประคบตาไว้ประมาณ 20 นาทีแล้วเอาออก ทำซ้ำได้บ่อยเท่าที่ต้องการเพื่อป้องกันไม่ให้คันตาอีก คุณจะนอนเอนหลังก็ได้ถ้าเงยหน้านานๆ แล้วปวดคอ ถ้ามีอาการคันและระคายเคืองตา คุณอาจต้องล้างตา วิธีนี้จะจำเป็นถ้ามีสารก่อภูมิแพ้อย่างฝุ่นเข้าไปในตาคุณ เริ่มจากก้มตัวเหนืออ่างล้างหน้าและเปิดน้ำอุ่นปกติ ค่อยๆ ก้มลงไปตรงที่น้ำผ่าน ควรเปิดน้ำเบาๆ ไม่แรงจนเกินไป ปล่อยให้น้ำไหลผ่านตาสัก 2-3 นาที หรือจนกว่าคุณคิดว่าสิ่งแปลกปลอมที่ทำให้แพ้นั้นหลุดออกไปแล้ว ถ้าก้มตัวตรงอ่างล้างหน้าไม่ถนัด คุณจะทำตอนอาบน้ำก็ได้ แค่อย่าให้น้ำร้อนเกินไป ไม่อย่างนั้นความร้อนจะทำร้ายดวงตาคุณได้ คุณสามารถใช้ยาหยอดตาที่หาซื้อได้ทั่วไปซึ่งแบ่งเป็นสองประเภท แบบแรกคือยาหยอดตาแก้แพ้ มีตัวยาที่ช่วยรักษาอาการแพ้ซึ่งบรรเทาอาการคันและตาแดงได้ อีกแบบคือยาหยอดตาที่เป็นน้ำหล่อเลี้ยงหรือที่เรียกกันว่าน้ำตาเทียม มันจะช่วยลดอาการคันได้โดยเติมความชุ่มชื้นให้กับดวงตาและชะล้างสารก่อภูมิแพ้  คุณอาจให้แพทย์สั่งจ่ายยาหยอดตาแก้แพ้อย่างพาทานอล (Patanol) ให้ก็ได้ แต่ผู้เชี่ยวชาญเชื่อว่ายาหยอดตาที่ขายตามร้านขายยาก็ช่วยได้แล้วในกรณีที่อาการรุนแรงน้อยถึงปานกลาง   เก็บน้ำตาเทียมในตู้เย็น — ยาหยอดตาเย็นๆ จะทำให้รู้สึกดีขึ้นและบรรเทาอาการแสบคันตาได้ ถ้าคุณกำลังทรมานกับอาการคันตา สิ่งที่ไม่ควรทำที่สุดก็คือขยี้ตา มันจะยิ่งทำให้อาการแย่ลงเปล่าๆ การขยี้ตาจะไปเพิ่มแรงกดดันและเสียดสีให้กับดวงตาที่ระคายเคืองอยู่แล้ว และยังอาจทำให้สารก่อภูมิแพ้แพร่จากมือไปสู่ตาของคุณ ซึ่งจะยิ่งทำให้คันมากขึ้นด้วย หลีกเลี่ยงการสัมผัสดวงตาทุกๆ รูปแบบ นั่นหมายความว่าคุณห้ามแต่งตาเวลาเป็นภูมิแพ้ที่ตาด้วย ถ้าคุณแพ้สารก่อภูมิแพ้ชนิดที่อยู่นอกบ้าน ควรใส่แว่นกันแดดทุกครั้งเมื่อออกไปข้างนอก มันจะช่วยปกป้องดวงตาของคุณอีกขั้น ไม่ให้สารก่อภูมิแพ้มาสัมผัสได้  คุณจะใส่ตอนทำความสะอาดด้วยก็ได้ ถ้าคุณแพ้ฝุ่นหรือขนและสะเก็ดผิวหนังของสัตว์เลี้ยง ให้ใส่แว่นตาป้องกันไว้เวลาทำความสะอาดบ้าน ถ้าคุณแพ้สะเก็ดผิวหนังสัตว์ ไม่ควรสัมผัสตาตัวเองหลังจากเพิ่งเอามือจับหรือลูบขนสัตว์มา การใส่คอนแทคเลนส์ขณะระคายเคืองตาจะยิ่งทำให้แย่ลง เพราะคอนแทคเลนส์จะไปเสียดสีกับตาคุณซึ่งระคายเคืองอยู่แล้ว และมันยังเป็นตัวดักจับสะสมสารก่อภูมิแพ้ซึ่งจะทำให้อาการยิ่งแย่ลงด้วย ควรเปลี่ยนไปใส่แว่นแทน เพื่อเป็นการพักสายตาและปกป้องดวงตาจากสารก่อภูมิแพ้อีกชั้นหนึ่ง  ถ้าคุณไม่มีแว่น ให้เปลี่ยนไปใช้คอนแทคเลนส์แบบรายวันที่ใช้ครั้งเดียวแล้วทิ้ง มันจะช่วยป้องกันไม่ให้มีสารก่อภูมิแพ้มาสะสมที่คอนแทคเลนส์ อย่าลืมล้างมือให้สะอาดทั้งตอนใส่และตอนถอดคอนแทคเลนส์ คุณคงไม่อยากแพร่เชื้อโรคสู่ตาหรอกนะ ภูมิแพ้ตาส่วนใหญ่มักจะเกิดจากสาเหตุเดียวกันกับภูมิแพ้ระบบทางเดินหายใจ ซึ่งก็ได้แก่ ฝุ่น รา สะเก็ดผิวหนังสัตว์ หญ้า และละอองเกสรดอกไม้ ในเมื่อสาเหตุเหมือนกัน ยาแก้แพ้ทั่วไปจึงช่วยบรรเทาอาการที่เกิดกับดวงตาคุณได้  สำหรับยาแก้แพ้ที่กินแล้วไม่ง่วงระหว่างวัน ได้แก่ ยาลอราทาดีน (loratadine) หรือคลาริทิน (Claritin), ยาเฟกโซเฟนาดีน (fexofenadine) หรืออัลเลกร้า (Allegra), และยาเซทิไรซีน (cetirizine) หรือเซอร์เทค (Zyrtec) ยาเบนาดริล (Benadryl) ก็ใช้ได้ผลดี แต่มันจะทำให้ง่วง โรคตาแดง หรือโรคเยื่อบุตาอักเสบ เป็นอีกสาเหตุหลักๆ ของอาการคันตา ถ้าคุณแค่คันตาเฉยๆ อาจไม่ได้เป็นโรคตาแดงก็ได้ แต่ถ้าตาคุณมีอาการคันร่วมกับอาการอื่นๆ คุณอาจเป็นโรคนี้ อาการอื่นๆ อาจมีดังนี้  ตาแดง แสบตา มีขี้ตาเหลว อาจมีสีขาวขุ่น ใส เทา หรือเหลือง ตาบวม น้ำตาไหล ระคายเคืองเหมือนมีอะไรอยู่ในตา โรคตาแดงอาจเกิดได้จากทั้งไวรัสและแบคทีเรีย และมีระยะติดต่อสูงได้ถึงสองสัปดาห์ คุณต้องรีบรักษาโดยเร็วเพื่อลดโอกาสแพร่เชื้อให้ผู้อื่น เมื่อเริ่มมีอาการควรรีบไปพบแพทย์ทันที แพทย์จะตรวจและวินิจฉัยว่าคุณเป็นโรคตาแดงแบบใด ถ้าสงสัยว่ามีอาการอื่นๆ ที่รุนแรงกว่า อาจต้องทำการตรวจเพิ่มเติม ส่วนใหญ่โรคตาแดงจะเกิดจากการติดเชื้อไวรัส แต่ถ้าแพทย์บอกว่าคุณเป็นโรคตาแดงจากเชื้อแบคทีเรีย แพทย์อาจสั่งจ่ายยาปฏิชีวนะให้ มันจะช่วยย่นระยะเวลาของโรคนี้จากหนึ่งสัปดาห์ให้เหลือเพียงสองสามวัน แต่ยาปฏิชีวนะใช้ไม่ได้กับโรคตาแดงจากไวรัส โรคตาแดงจากเชื้อไวรัสนั้นไม่มีทางรักษา เพราะไม่มียาที่ฆ่าเชื้อไวรัสได้โดยตรง แพทย์อาจสั่งจ่ายยาต้านไวรัสให้ถ้าโรคตาแดงที่คุณเป็นเกิดจากไวรัสเฉพาะบางชนิด ในกรณีนี้ หรือตาแดงกรณีอื่นๆ ควรทำตามวิธีเบื้องต้นสำหรับบรรเทาอาการภูมิแพ้ขึ้นตาด้วย เช่น ประคบเย็น ถอดคอนแทคเลนส์ และหลีกเลี่ยงการสัมผัสหรือขยี้ตา
รู้จักอาการของโรค. ลดสาเหตุ. พักสายตา. เปลี่ยนแว่นสายตา. ปรับเปลี่ยนสิ่งแวดล้อมในการทำงาน. ประคบเย็น. ล้างตา. ใช้ยาหยอดตา. อย่าขยี้ตา. ปกป้องดวงตาของคุณ. ถอดคอนแทคเลนส์. กินยาแก้แพ้. รู้จักอาการของโรค. ไปพบแพทย์. กินยาปฏิชีวนะ. ใช้วิธีรักษาด้วยตัวเอง.
https://www.wikihow.com/Comfort-a-Sore-and-Itchy-Eye https://www.wikihow.com/Comfort-a-Sore-and-Itchy-Eye https://www.wikihow.com/Comfort-a-Sore-and-Itchy-Eye
Assuaging the Pain of Eye Fatigue Dealing with Possible Allergies Dealing with Pink Eye